L 160/80
LT
Europos Sąjungos oficialusis leidinys
2023 6 26
(228) Galiausiai realiu ir faktiniu gali būti laikomas naujas privačios finansų įstaigos ([...]) [...] mln. EUR finansavimas (50 konstatuojamosios dalies 4 punktas), kuriam regionas nesuteikė garantijos, nes dėl jo jau buvo derėtasi su finansų įstaiga ir jis gali būti skirtas 2022 m.
Be to, kadangi bendrovė SATA turi galimybę rinktis iš [...] alternatyvių tinkamų skolintojų, galimybė gauti privačių investuotojų finansavimą taip pat rodo bendrovės gebėjimą atgauti galimybes visapusiškai naudotis kapitalo rinkomis ir yra rinkos pasitikėjimo, kad ji vėl taps gyvybinga, ženklas.
(229) Priešingai nei mano Portugalijos valdžios institucijos, pajamos, gautos pardavus kontrolinį bendrovės „Azores Airlines“ akcijų paketą (51 proc.) ir visą antžeminių paslaugų verslą (51 konstatuojamoji dalis), net jei jos jau numatytos iki restruktūrizavimo plano pabaigos, negali būti laikomos realiomis ir faktinėmis.
Konkrečiai, atitinkamas sumas (maždaug [...] mln. EUR) sudaro numatomi finansiniai ištekliai, susiję su turto pardavimu, kuris dar neįvyko, ir, nors Portugalijos valdžios institucijos pateikė tvirtą įsipareigojimą parduoti turtą, privatizavimo procesas dar neprasidėjo ir nėra nustatytų ar net potencialių pirkėjų šiam turtui įsigyti.
(230) Todėl Komisija mano, kad bendras nuosavas įnašas, kuris gali būti laikomas realiu ir faktiniu, yra ne daugiau kaip [...] mln. EUR, t. y. sudaro maždaug 30 proc. tinkamų finansuoti bendrovės SATA restruktūrizavimo išlaidų, kurios, kitaip nei apskaičiavo Portugalija (47 konstatuojamoji dalis), sudaro [...] mln. EUR, nes, be minėtos didžiausios nuosavo įnašo sumos, į jas įtraukta 453,25 mln.
EUR dydžio restruktūrizavimo pagalba, kurios lėšomis jos finansuojamos.
Likusios išlaidos, pavyzdžiui, apyvartinės lėšos, turės būti padengtos iš įprastų bendrovės SATA veiklos pajamų arba geresnėmis mokėjimo sąlygomis, kurios dar nenustatytos.
Apskaičiuotas 30 proc. nuosavo įnašo ir 70 proc. restruktūrizavimo pagalbos santykis yra akivaizdžiai atsargus, nes, nesant vieno ar kelių nustatytų pirkėjų įsipareigojimų, jame, kaip į pakankamą faktinį įnašą, neatsižvelgiama į pajamas, gautas iš būsimo pardavimo, kurį Portugalija įsipareigoja atlikti iki restruktūrizavimo plano įgyvendinimo.
Taikant šį metodą neatsižvelgiama į būsimą bendrovės „Azores Airlines“ akcijų ir antžeminių paslaugų verslo vertę.
Dėl teigiamų veiklos rezultatų, kurių tikimasi šių dviejų bendrovių restruktūrizavimo plano pabaigoje, tikėtina, kad ARA atsigaus ir sumažins pagalbos sumą keliomis dešimtimis milijonų eurų.
Bet kuriuo atveju, remiantis Sanavimo ir restruktū­ rizavimo gairių 64 ir 98 punktais, galima pritarti bendram pagalbos gavėjo nuosavam įnašui į restruktūrizavimo išlaidas, net jei jis nesiekia 50 proc. įprastai reikalaujamo minimumo.
(231) Konkrečiai, esant dabartinėms aplinkybėms po COVID-19 pandemijos protrūkio, Komisija mano, kad, priklausomai nuo konkretaus atvejo, nuosavas įnašas, kuris nesiekia 50 proc. restruktūrizavimo išlaidų ribos, gali būti pateisinamas, jei jis išlieka reikšmingas, kaip nustatyta Sanavimo ir restruktūrizavimo gairių 64 punkte.
Iš Komisijos sprendimų įvairiose bylose praktikos galima spręsti, kad reikšmingu tinkamo dydžio nuosavu įnašu ji laikytų 24–35 proc. restruktūrizavimo išlaidų sudarantį nuosavą įnašą, todėl maždaug 65–76 proc. restruktūrizavimo išlaidų sudaranti restruktūrizavimo pagalba gali būti laikoma proporcinga (157).
(232) Kalbant apie bendrovę SATA, Komisija mano, kad Portugalija įrodė, jog yra išskirtinių aplinkybių, visų pirma susijusių su tuo, kad COVID-19 pandemija ir priemonės, kurių buvo imtasi jai sustabdyti, sudarė išskirtines sąlygas šiai mažai regioninei oro transporto bendrovei, esant dideliems ekonomikos sutrikimams, kaip apibrėžta SESV 107 straipsnio 3 dalies b punkte, ir tai turėjo tiesioginį poveikį aviacijos ir turizmo sektoriams bei jos gebėjimui pritraukti lėšų rinkoje (34–37 konstatuojamosios dalys), nors Komisija atkreipia dėmesį į tai, kad, nepaisant šių nepalankių aplinkybių, bendrovei SATA vis dėlto pavyko pritraukti tam tikrą naują rinkos finansavimą, kaip nurodyta 228 konstatuojamojoje dalyje.
Konkrečiai, kadangi nuo 2020 m. kovo mėn. gerokai sumenkus kelionių į Azorus paklausai veiklos mastas sumažėjo, COVID-19 pandemijos poveikis bendrovei SATA buvo didžiulis ir neapsiribojo Sąjungos valdžios institucijų nustatytų kelionių draudimų ir apribojimų nulemtais tiesioginiais (157) 2022 m. sausio 26 d.
Sprendimo SA.59974 (2021/C) – Rumunija – Bendrovės „CE Oltenia“ restruktūrizavimas (dar nepaskelbta) 214–219 konstatuojamosiose dalyse Komisija priimtinu laikė nuosavą įnašą, kuris sudarė 32 proc. restruktūrizavimo išlaidų.
Panašiai 2021 m. gruodžio 21 d. sprendimo SA.60165 – Portugalija – Restruktūrizavimo pagalba bendrovei „TAP SGPS“ (dar nepaskelbta) 263 konstatuojamojoje dalyje Komisija priimtinu laikė nuosavą įnašą, kuris sudarė 35 proc. restruktūrizavimo išlaidų.
Pagal 1999 m.
Sanavimo ir restruktūrizavimo gaires, kuriose buvo reikalaujama, kad nuosavas įnašas būtų reikšmingas, nenurodant minimalios taikymo ribos, kuri nustatyta 2004 m.
Sanavimo ir restruktūrizavimo gairėse ir sudaro 50 proc., 2007 m. balandžio 24 d. sprendimo dėl Belgijos įgyvendintos pagalbos priemonės bendrovei „Inter Ferry Boats“ (C 46/05 (ex NN 9/04 ir ex N 55/05)) (OL L 225, 2009 8 27, p. 1) 348–350 konstatuojamosiose dalyse Komisija taip pat pritarė 24 proc. dydžio nuosavam įnašui.